สังคมข่าวหุ้นดาวเขียว
หนังสือพิมพ์ข่าวหุ้นธุรกิจรายวันกระบอกเสียงอิสระของตลาดทุน ที่ได้รับความนิยมสูงสุดของประเทศฉบับประจำวันจันทร์ที่ 11 พฤษภาคม 2558...
11 พ.ค. 2558

หนังสือพิมพ์ข่าวหุ้นธุรกิจรายวันกระบอกเสียงอิสระของตลาดทุน ที่ได้รับความนิยมสูงสุดของประเทศฉบับประจำวันจันทร์ที่ 11 พฤษภาคม  2558…
*…สัปดาห์นี้เป็นสัปดาห์สุดท้ายของเทศกาลประกาศงบไตรมาสแรกของปี(ไม่นับบางบริษัทที่มีงบพิสดารต่างจากรายอื่นๆ)ก็คงได้เห็นกันว่าค่าพี/อีตลาดหลังสัปดาห์นี้จะลดหรือเพิ่มถ้าลดหุ้นก็คงเดินหน้าไปต่อ แต่ถ้าเพิ่มก็คงปรับฐานลงไปอีก…*…แม้ว่าสัญญาณบวกจากดาวโจนส์เมื่อวันศุกร์จะทำนิวไฮในรอบ 2เดือนแต่นั่นเป็นปัจจัยผลประกอบการและข่าวดีสำหรับสหรัฐฯล้วนๆไม่เกี่ยวกับตลาดไทยเลยนอกจากด้านจิตวิทยา..
.*… ดาวเขียว เคยพูดเมื่อปลายเดือนเมษายนที่ผ่านมา ตอนที่ดัชนี SET ยังคงแกว่งตัวในกรอบ 1,550-1,570 จุด แค่ 2 สัปดาห์เศษๆ ว่า ตลาดเพิ่งจะผ่านสัปดาห์แห่งความผันผวน สัปดาห์นี้ในยามที่ดัชนีลดลงมาและรีบาวด์กลับยืนที่ 1,510 จุดเศษๆ อย่างไม่แข็งแรงด้วยคำใหม่ที่ขัดหูแฟนๆ ทั้งหลายว่า เป็นสัปดาห์แห่งการระทึกขวัญ …
*…นักวิเคราะห์ยังคงต้องแตกเป็น 2 ส่วนเหมือนเคย พวกแรกบอกว่าอารมณ์กระทิงในวอลล์สตรีทยังส่งทอดมาให้ตลาดทั่วโลกคึกคักเดินหน้าต่อไปได้อีก โดยเฉพาะจีนที่ยังกำลังคิดมาตรการกระตุ้นเศรษฐกิจต่ออีกครั้งเป็นตัวฉุดตลาดขึ้นต่ออย่างดีสุด …*… อีกมุมมองสุดขั้วมองว่าดัชนีหลุดแนวรับ 1,500 จุด แล้วรีบาวด์ด้วยวอลุ่มต่ำ ไม่มากแถมต่างชาติขายต่อเพราะแบงก์ชาติและหม่อมอุ๋ย  ม.ร.ว.ปรีดิยาธร เทวกุลประสานเสียง ส่งซิกว่าบาทควรอ่อนระดับ 34-35 บาทต่อดอลลาร์ถึงจะเหมาะสมดังนั้น ดัชนีควรวิ่งลงไปหาทดสอบแนวรับ  1,480 จุดหรือต่ำกว่าที่1,450 จุดกันโน่นเลย …
*…ชำเลืองดูสัญญาณเทคนิคของดัชนี SET และ SET50 ระบุว่าการรีบาวด์เมื่อวันศุกร์ เป็นปฏิกิริยาเมื่อเข้าเขตขายมากเกินธรรมดาสัญญาณยังไม่พลิกตัวกลับเป็นขาขึ้นได้ง่ายๆ อาจจะมีไซด์เวย์แต่เป็นไซด์เวย์ลง ดัชนีจะมีแนวรับสำคัญที่ 1,480 จุดเป็นเป้าหมายใกล้สุดเรื่องจะขึ้นไปที่เหนือ 1,520 จุด ไม่ง่าย เว้นแต่มีข่าวดีมากหรือแรงซื้อมากๆ ระดับ5 หมื่นล้านต่อเนื่อง3 วันรวด ถึงจะเป็นไปได้…*…ทางเลือกสำคัญตอนนี้คือ ลดพอร์ต ถือเงินสดรอจังหวะซื้อหุ้นพื้นฐานที่ดีจริงๆ..
.*….พูดง่ายกว่าทำ เพราะยามนี้นักลงทุนหมดอารมณ์ซื้อกันจริงจัง หุ้น IPO   3 รายรวดที่เข้าตลาดสัปดาห์แรกของเดือน ออกอาการป้อแป้ทั้งที่หุ้นพื้นฐานดีชัดเจน โมเดลธุรกิจสวย หนี้ต่ำ พี/อีตอนจองไม่สูงแต่แรงขายวันแรก น่าผิดหวัง ทั้งที่อันเดอร์ไรเตอร์ มือทองกันทั้งนั้น…เสียประวัติกันถ้วนหน้า…*…. อย่างนี้คงต้องหวังพึ่งหุ้นแม่เหล็กอย่างGPSC โฮลดิ้งไฟฟ้าในร่มปตท. ที่เข้ามาก็ใหญ่เลย เข้าสูตร เล็กๆไม่ ใหญ่ๆ ทำเพราะราคาพาร์ 10 บาท แต่ขายจองแค่ 27บาท กำหนดพี/อีที่ 20 เท่าจำนวนหุ้นเสนอแค่ 374 ล้านหุ้นจองล้นตั้งแต่วันแรก
สมเหตุสมผลหน่อยหากเทรดวันแรก ไม่ขึ้นเกิน 100% ละก็ ต้องโทษอันเดอร์ไรเตอร์ 3 เจ้าให้ไปขายเต้าฮวยกันแล้วล่ะ…*… THCOM หุ้นน้ำดี งบออกมาแล้วกำไรดีเกินคาด แต่ราคาไม่ยอมขยับ แน่นิ่งที่36.00 บาทเป็นหุ้นปราบเซียนที่ควรตั้งคำถามเรื่องคุณภาพนักลงทุนไทยเสียจริงเพราะขนาดปรับเป้ากันไปที่ 50 บาท ยังไม่มีคนขานรับเอาเลย..
.*…ส่วน BH นี่บทจะเงียบก็เงียบน่ากลัว บทจะวิ่งก็ไม่สนใจตลาด บวกแรงนิวไฮหลายวันต่อเนื่อง เพราะเล่นข่าวรับกำไร โตก้าวกระโดด…*…โจทย์เดียวกัน จะให้คำตอบเดียวกันหรือไม่ เพราะ SC ที่กำไรไตรมาสแรกปีนี้คาดจะโตเกือบ 50% ประกาศผลสัปดาห์นี้หากหุ้นไม่วิ่งรับก็คงต้องเผาตำราวีไอ.ทิ้งกันหลายเล่มเกวียน.
.*…เช่นเดียวกัน CSS คาดกำไรสวยทั้งกำไรปกติ และกำไรพิเศษ แต่ราคาหุ้นที่เคยวิ่งฉิวระยะหลังบ้อลัดมากๆ คงต้องดูหลังงบออกเช่นกัน…*… นี่ก็อีกราย MTLS คาดว่ากำไรและรายได้พุ่งเป็นจรวด จะเกินคาดหรือตามคาดเท่านั้นแต่ราคาหุ้นเดือนหลังนี่ หมดสภาพเอาง่ายๆ เหมือนกลัวอะไรสักอย่างต้องลุ้นเช่นกัน…*…คนจะเข้าซื้อหุ้นสัปดาห์นี้อย่าลืมทำการบ้านดูค่าบาทเทียบดอลลาร์ทุกเช้าเสียก่อน ไม่งั้นอย่าหาว่าดาวเขียวไม่เตือนทีหลัง.
..*… ปิดท้ายกันเช่นเคยกับข่าวหุ้นเจาะตลาดออนทีวี  เริ่มตั้งแต่เช้า  08.40-09.00 น. พบกันสดๆ กับ “หุ้นเช้าดาวเด่น“ที่จะอัพเดตตลาดหุ้นทั่วโลกเพื่อมองแนวโน้มตลาดหุ้นไทยภาคเช้า โดย วิษณุโชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดช่วงบ่ายพบกับรายการ ข่าวหุ้นเจาะตลาด ช่วงวันจันทร์-ศุกร์ เวลา 13.35-14.00 น.ออกอากาศกันแบบสดๆ ผ่านสถานีดิจิตอลช่อง 19  สปริงนิวส์ หรือดูย้อนหลังผ่าน
 http:/www.springnews.co.th การันตีข้อมูลข่าวสารแน่นเหมือนเดิม ทุกโจทย์เรื่องหุ้นโดยทีมข่าวมืออาชีพ หาคำตอบได้ที่ ข่าวหุ้นธุรกิจ เท่านั้น
 